Uostalimy ôstatnio zaproszyni do programu "Zoom przi kawie", coby pouosprowiać ô noszyj Ślůnskij Godce. Beztuż musielimy przijechać do Niýborowic do Kaczmy Wrazidlok, kaj cołke zdjyncia do barbůrkowego ôdcinka programu bůły kryncůne. Jako my padali godać niý ma gańba, a ślůnskość je coroz barzi we modzie teroźnie. Posuchejcie sami, co jeszcze my uosprowiali;)
Chcymy dbać ô naszo godka a przi tymu ô to, coby bůło ij coroz wiyncyj we mediach. Ôprůcz rychtowanio kożdy miesiůnc Wydarzyń po Ślůnsku dlo SferaTv, tublikujymy tyż teksty na Ślůnsko Godka.
Ôstatnio przetublikowali my cołko nec zajta nojlepszego lotanio na cołkim Ślůnsku - Biegu po Moczka a Makůwki. Idzie ja znolyźć sam: http://biegpomoczkeimakowki.pl
Przi tym lotaniu pomogůmy tyż we wszyskich inkszych tekstach, coby bůły akruatnie pedzane po ślůnsku. Zrychtowalimy regulamin lotanio a kůnkursa dlo kibicůw, wszystke posty na Facebook'u i wiela inkszych.
Dziynkujymy bajslyrzům - Grupie Biegowyj Luxtorpeda - za zaufaniý i powiyrziniý tyj role gynau noszyj Ferajnie.
Widziołś naszo galerio Ślůnskich Noblistůw?
Chciołbyś, coby Twoje kamraty a ludzie ze ôkolicy mieli ôkazjo tyż ja uoboczyć?
Znosz plac kaj szłoby ta galerio wystowić?
Ô wystowce:
Šlůnsk to land ze kultůrům, roztolicznymi trodycjami a naturalnům iściznům. Jednako ôd zowdy nojwiyncy we wercie byli na Šlůnsku ludzie. To łůni grůntowali a formowali Šlůnsk a niý roz nawet cołki welt. Niýkerzi s nich uostali świadůmie (abo niý) przepůmnieni a łůnych dorobek potraciůł sie fůrt kejsik tam. Jednako coby tak dali niý bůło, przedstowiůmy Wům sam Galerio Šlůnskich Noblistůw.
Napisz do nos a razym postarůmy sie ta wystowka sbajslować we Twoij ôkolicy.
Co musisz zrobić?
1. Szkryfnyć do nos (wlyź we zakładka Kůntakt).
2. Zrychtować ze nami ta wystowka.
3. Pedzieć kamratům, kaj mogům ja uoboczyć.
Wystowka skłodo sie ze 12 tabul ô wymiarach 70x50 cm. Mogům być postawiůne na sztalugach.
Ôd stycznio wystowka przirychtowano bez modych, kerzi brali udział w projekcie "Silesia Skills" wandruje po roztomajtych instytucjach we powiecie Mikołowskim.
Szło ja juże uoboczyć miyndzy inkszymi:
- we Liceum Ôgůlnokształcůncym nr 2 we Mikołowie,
- we Gimnazjum nr 1 we Mikołowie,
- we Miyjskij a Powiatowyj Bibliotyce Publicznych we Łaziskach Górnych.
Terozki idzie ja uoboczyć we bibliotykach sołeckich Mikołowa.
Zocnie zaproszůmy do zwiedzynio galeryjki.
W dniu 5 grudnia 2016 roku, w Miejskim Domu Kultury w Mikołowie, odbyła się Gala Wolontariatu zorganizowana przez Mikołowskie Centrum Wolontariatu działające przy nim Mikołowskim Hufcu ZHP. Nam przypadł zaszczyt współtworzenia tego wspaniałego wydarzenia.
Je żeś mikołowskim licealistům, a ku tymu szukosz nowych możliwości uozwijanio sie a wyzwań?
Chcesz sie dobrze dobrze bowić a przi tymu nabiyrać doświadczynio?
Forsztelujesz ô wkludzaniu swojich idyj we żywobyciý?
Przajesz Ślůnskowi a chcesz go pomiyniać?
Jak chocioż jedna ze ôdpowiydzi na te fragi to JA, to gynau Ciebie szukůmy. To gynau TY powiniyn żeś sie zgłosić do noszego nowego Programa dlo ludzi, kerzi chcům wziůńś coś przedsia.
We Silesia Skills dowůmy Ci:
- intynsywnie prakticzno nauka słůnczůno ze zdobywaniym doświadczynio we bajslowaniu społycznych projektůw,
- uozwojowe norychta kludzůne bez doświadczůnych trynerůw,
- możebnoś dolszego dziołanio po skůńczyniu projekta.
Przi noszym progamie zrobisz rýchtých projekt społyczny a na prowda uozwiniesz swoje miynke umiyjyntności.
Tuż wyfiluj zgłoszyniowo deklaracjo a juże dzisio ôbsztaluj sie udzioł we noszym projekcie!
Czekůmy na Wos ýno do 23.10.2016!
Wiyncyj informacyj ô projekcie znojdziesz na skills.szkryfka.eu . Mogesz tyż szrajbnyć do Koordyntora Projekta Ten adres pocztowy jest chroniony przed spamowaniem. Aby go zobaczyć, konieczne jest włączenie w przeglądarce obsługi JavaScript..
Dofinansowano ze środków Programu „Działaj Lokalnie IX” Polsko-Amerykańskiej Fundacji Wolności realizowanego przez Akademię Rozwoju Filantropii w Polsce oraz „Centrum Społecznego Rozwoju”.
Nie masz planów na nudne deszczowe popołudnie? Nie wiesz co ze sobą zrobić?
Mamy dla Ciebie wspaniałą propozycję. Zainwestuj swój wolny czas w swój rozwój, rozwijaj swoje umiejętności i zbieraj doświadczenie. A jednocześnie wesprzyj naszą misję.
Ferajna "Szkryfka" dostała dofinansowaniý w ramach projektu "FIO - Śląskie Lokalnie 2016" na uozwijanie ferajny. Dziynka tymu udało nům sie sprowić nowy sprzynt, kery przido sie nům do roboty, jako robiymy juże ôd downa a tyj, kero dopiyro planirujymy. Ze dofinansowaniym kupilimy miyndzy inkszymi: szpecjalistkik mikrofůn ze kablami do nagrywanio wysokij jakości materiałůw audio, kůmplyt mikrofůnůw bezkablowych, biurowy wielofunkcyjny wichajster ai szpecjalistik program do kludzynio finansůw.
szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn pol_Latn pol_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn pol_Latn pol_Latn pol_Latn pol_Latn szl_Latn